2-3 วันมานี้ได้รู้ว่าตัวเองแพ้ยาล้างแผลชนิดนึงที่ชื่อว่าpyriseptเพราะว่าใช้แล้วมันเป็นผื่นแล้วก็คัน เมื่อวานก่อนก็เริ่มใช้น้ำเกลือล้าง แต่มันก็ยังบวมอยู่ เป็นไปได้มั๊ยที่หนูจะแพ้ก้านพลาสติก? เพราะว่าก่อนหน้านี้หนูเจาะหูด้วยนิกเกิลมาก่อนแล้วหนูก็แพ้ค่ะ ทำยังไงดีคะที่หูมันจะหายบวม
สวัสดีค่ะ การเจาะหูเป็นการทำให้เกิดแผลเปิดที่ใบหู จึงอาจมีอาการปวด บวม แดงจากการอักเสบที่ผิวหนังรอบๆตามมาได้ อาการมักจะอยู่ประมาณไม่เกิน 1 สัปดาห์แต่อย่างไรก็ตามการมีแผล อาจจะเสี่ยงต่อการติดเชื้อที่ผิวหนัง ดังนั้นการทำความสะอาดแผลควรใช้น้ำเกลือทางการแพทย์ ใช้แอลกอฮอล์หรือเบตาดีนเช็ดรอบๆแผลได้หากแผลที่เจาะหูมา ปวด บวม แดง มีเลือดหรือหนองไหล เป็นมากขึ้นเรื่อยๆไม่ทุเลา เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดู หากแพทย์ดูลักษณะแล้วน่าจะมีการติดเชื้อ จะจ่ายยาฆ่าเชื้อมาให้รับประทาน และถ้าแผลเจ็บและอักเสบมากอาจจะต้องงดใส่ตุ้มหูไปก่อนค่ะ ส่วนว่าจะแพ้ตุ้มหูชนิดใดหรือไม่นั้น ตุ้มหูประเภทโลหะนิกเกิลมีโอกาสแพ้ได้สูงเช่นกัน ส่วนตุ้มหูพลาสติกโอกาสแพ้น้อยกว่าแต่ก็ยังเป็นไปได้ และหากตุ้มหูไม่สะอาดก็อาจทำให้เกิดการติดเชื้อได้ด้วย การวินิจฉัยอาจอาศัยจากประวัติว่าเคยใส่ตุ้มหูชนิดนั้นๆ แล้วมีผื่นผิวหนังอักเสบขึ้นตามมา หรือไปอาจไปทำการแปะแผ่นทดสอบที่ผิวหนังดูว่าแพ้จริงๆก็ได้เช่นกัน